पंजाब के तरनतारन बॉर्डर पर BSF ने आवाज सुन की फायरिंग; सामान की तलाश में सर्च ऑपरेशन
India Pakistan International Border Smuggling; BSF Recovered Pak Drone | Tarntaran BSF Punjab Border  पाकिस्तानी तस्करों की एक और कोशिश को शनिवार सुबह बॉर्डर सिक्योरिटी फोर्स (BSF) के जवानों ने नाकामयाब कर दिया।
पाकिस्तानी तस्करों की एक और कोशिश को शनिवार सुबह बॉर्डर सिक्योरिटी फोर्स (BSF) के जवानों ने नाकामयाब कर दिया। पाकिस्तानी तस्करों का ड्रोन एक बार फिर भारतीय सीमा में दाखिल हुआ। आवाज सुनते ही BSF ने फायरिंग कर उसे गिरा रिकवर भी कर लिया है। इलाके में सर्च अभियान शुरू किया गया है, ताकि उससे जुड़ी दूसरी संदिग्ध वस्तु को भी रिकवर किया जा सके।
गश्त के दौरान सुनाई दी ड्रोन की आवाज
BSF अधिकारियों की तरफ से सांझा की गई जानकारी के अनुसार यह घटना पंजाब के तरनतारन के सरहदी गांव लखना की है। BSF के जवान गश्त पर थे, इसी दौरान उन्हें ड्रोन की आवाज सुनाई दी। जिसके बाद जवानों ने फायरिंग शुरू की। कुछ समय बाद ही आवाज आना बंद हो गई। जवानों की तरफ से इलाके को सील करके सर्च अभियान शुरू कर दिया गया। सुबह के समय ही ड्रोन खेतों में गिरा मिल गया।
फोरेंसिक जांच के लिए भेजा जाएगा
BSF के जवानों ने ड्रोन को रिकवर कर सुरक्षित रख लिया है। जल्द ही शुरुआती जांच के बाद इस ड्रोन को रिकवर करके फोरेंसिक जांच के लिए भेजा जाएगा। ताकि इसकी उड़ानों, स्थिति और उड़ान लोकेशनों की जानकारी प्राप्त हो सके
फाजिल्का में भी गिराया गया ड्रोन
दो दिन पहले पंजाब के फाजिल्का में भी ड्रोन गिराया गया था। यह ड्रोन फाजिल्का के गांव जोधवाला से रिकवर किया गया। इस ड्रोन के साथ पाकिस्तानी तस्करों की तरफ से तस्करी की जा रही 2KG हेरोइन भी रिकवर की गई थी।